Kārlis Valbrots

Kārlis Augusts Valbrots (;  Amsterdama —  Berlīne) bija Vācijas šahists.

 Biogrāfija 
19. gadsimta beigās bijis viens no perspektīvākajiem Vācijas jaunajiem šahistiem. 1893. gadā Ķīlē 8. Vācijas šaha savienības kongresā dalījis 1.-2. vietu ar Kurtu fon Bardelebenu.8th DSB Kongress (1893) Piedalījies arī Vācijas šaha savienības kongresos Drēzdenē (1892) un Leipcigā (1894, dalījis 4.-5. vietu).9th DSB Kongress, Leipzig (1894) 1897. gada Berlīnes šaha turnīrā dalījis 3. vietu.Berlin (1897) Aizvadījis vairākus šaha mačus ar sava laika vadošajiem šahistiem. 1891. gadā uzvarējis Emīlu Šallopu ar 5½:3½ (+5, −3, =1); 1892. gadā uzvarējis Kurtu fon Bardelebenu ar 7:2 (+5, −0, =4); 1894. gadā nospēlējis neizšķirti ar Žaku Mizesu — 6½:6½ (+5 −5 =3).

Bijis aktīvs šaha spēles popularizators: sniedzis simultānspēles seansus, vadījis šaha nodarbības, nodibinājis divus šaha klubus. No 1899. gada septembra līdz 1902. gada februārim vadījis šaha nodaļu Berlīnes laikrakstā Berliner Lokal-Anzeiger.

Pāragri miris no tuberkulozes.

 Atsauces 

 Ārējās saites 

 K. Valbrota šaha kompozīcijas mājaslapā PDB

Kategorija:1871. gadā dzimušie
Kategorija:1902. gadā mirušie
Kategorija:Vācijas šahisti
Kategorija:Šaha problēmisti
Kategorija:Ziemeļholandē dzimušie